**Príloha č.2**

**NÁVRH**

**Rámcová dohoda č. SE-VO2-2023/003217-xxx**

Na vykonanie revízie ochranných balistických viest podkošeľových

 pre príslušníkov Policajného zboru a príslušníkov Hasičského a záchranného zboru

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov a § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z.z.“)

**(ďalej len „Dohoda“)**

**Medzi**

**Objednávateľ:**

Názov: Slovenská republika, zastúpená

 Ministerstvom vnútra Slovenskej republiky

Sídlo: Pribinova 2, 812 72 Bratislava – Staré Mesto

V zastúpení: xxxxxxxxxxxxxxx, generálny riaditeľ sekcie ekonomiky Ministerstva vnútra

 Slovenskej Republiky, na základe plnej moci č. p. xxxxx

 zo dňa xxxxxxxxxxx

IČO: 00 151 866

IBAN: SK7881800000007000180023

SWIFT: SPSRSKBA

IČO 00151866

(ďalej len „Objednávateľ“)

**Zhotoviteľ:**

Názov: xxxxxx

Sídlo: xxxxxx

Štatutárny zástupca: xxxxxx

Splnomocnený k podpisu: xxxxxx

IČO: xxxxxx

DIČ: xxxxxx

IČ DPH: xxxxxx

Bankové spojenie: xxxxxx

Číslo účtu: xxxxxx

IBAN: xxxxxx

Tel: xxxxxx

e-mail: xxxxxx

registrácia: v obchodnom registri xxxxx

(ďalej len „Zhotoviteľ“)

(spolu aj ako „zmluvné strany“)

**ÚVODNÉ USTANOVENIA**

1. Zmluvné strany uzatvárajú túto Dohodu v súlade s výsledkom verejnej súťaže, ktorej oznámenie o vyhlásení verejného obstarávania bolo uverejnené vo Vestníku verejného obstarávania č. xxxxx zo dňa xxxxx pod zn. xxxxxx (ďalej len „verejné obstarávanie“).
2. Základným účelom tejto Dohody je v súlade s výsledkom verejného obstarávania zabezpečenie vykonania revízie ochranných balistických viest podkošeľových (tak ako je tento pojem zadefinovaný v čl. I bod 1.1., čl. II bod 2.1. a v Prílohe č. 1 tejto Dohody), ktoré bude v súlade s touto Dohodou a Zmluvnými stranami objednávať Objednávateľ od Zhotoviteľa.

**Čl. I**

**PREDMET DOHODY**

* 1. Predmetom tejto Dohody sú podmienky vykonania revízie ochranných balistických viest podkošeľových (ďalej len „Revízie“).
	2. Zmluvné strany sa dohodli, že za účelom vykonania Revízie podľa tejto Dohody budú spracované písomné čiastkové objednávky, v ktorých budú špecifikované počty revidovaných viest (ďalej len „Objednávka“).
	3. Zhotoviteľ sa zaväzuje vykonať za podmienok stanovených touto Dohodou a Objednávkou Objednávateľovi Revízie a Objednávateľ sa zaväzuje zaplatiť kúpnu cenu dohodnutú v súlade s podmienkami Dohody a Objednávky.

**Čl. II**

**REVÍZIE, OBJEDNÁVKY**

* 1. Revízie sú presne špecifikovaný v Opise predmetu zákazky (ďalej len „OPZ“), použitom v súťažných podkladoch vo verejnom obstarávaní ako aj v ponuke Zhotoviteľa predloženej do verejného obstarávania (ďalej len „Ponuka“). OPZ tvorí prílohu č. 1.A tejto Dohody a Ponuka tvorí prílohu č.1.B tejto Dohody.
	2. Zmluvné strany sa dohodli, že Objednávky uzatvárané na základe tejto Dohody budú zodpovedať podmienkam dohodnutým v tejto Dohode, najmä s ohľadom na maximálne jednotkové ceny Revízie.

**Čl. III**

**CENA**

* 1. Maximálna cena za kus a maximálna cena celkom musí byť stanovená v zmysle zákona NRSR č. 18/1996 Z. z. o cenách v znení neskorších predpisov (ďalej len „Zákon o cenách“) a vyhlášky Ministerstva financií Slovenskej republiky č. 87/1996 Z. z., ktorou sa vykonáva Zákon o cenách v znení neskorších predpisov (ďalej len „Cena“).
	2. Cena musí zahŕňať všetky ekonomicky oprávnené náklady Zhotoviteľa vynaložené v súvislosti s vykonaním Revízií (najmä náklady za Revízie, dovozné clá, dopravu z miesta prevzatia viest a na miesto odovzdania viest, náklady na obalovú techniku a balenie) a primeraný zisk Zhotoviteľa.
	3. Cena za Revízie musí byť stanovená v mene EURO. K fakturovanej cene bude vždy pripočítaná DPH stanovená v súlade so všeobecne záväznými právnymi predpismi platnými na území SR v čase vykonania Revízií.
	4. Maximálny finančný limit na vykonanie Revízií podľa tejto Dohody je stanovený v Prílohe č. 2 tejto Dohody.
	5. Maximálne jednotkové ceny za Revízie, ktoré boli predmetom Ponuky, sú špecifikované v prílohe č. 2 tejto Dohody a sú stanovené ako maximálne ceny bez DPH.
	6. Zhotoviteľ prehlasuje, že Revízie vykoná Objednávateľovi za najlepších/najvýhodnejších podmienok, aké sa poskytujú na relevantnom trhu.
	7. Ak v čase uzatvorenia Dohody je Zhotoviteľ neplatiteľom DPH, v prípade zmeny postavenia na platiteľa DPH Zhotoviteľ vyhlasuje, že ním predložená zmluvná cena je konečná a nemenná a bude považovaná na úrovni s DPH.

**Čl. IV**

**PREDPOKLADANÉ MNOŽSTVO REVÍZIÍ**

* 1. Predpokladané množstvo Revízií, ktoré Objednávateľ objedná od Zhotoviteľa v súlade s touto Dohodou a Objednávkami je určené v OPZ v prílohe č.1.A tejto Dohody.
	2. Objednávateľ nie je povinný objednať predpokladané množstvo Revízií, ani vyčerpať predpokladaný finančný objem zákazky podľa čl. III bod 3.4. tejto Dohody. Celkové objednané množstvo Revízií bude závisieť výlučne od potrieb Objednávateľa počas platnosti tejto Dohody.

**Čl. V**

**DOBA PLATNOSTI DOHODY**

5.1 Dohoda sa uzatvára na obdobie 12 mesiacov alebo do vyčerpania finančného limitu uvedeného v čl. III bod 3.4. tejto Dohody, podľa toho, ktorá skutočnosť nastane skôr.

**Čl. VI**

**VYKONANIE REVÍZIÍ**

* 1. Ochranné balistické vesty určené na revíziu odsunie uchádzač z jednotlivých centier podpory ministerstva a úradu ministerstva vlastnými prostriedkami, taktiež ich dovoz po revízii do jednotlivých centier podpory vykoná na vlastné náklady. Úplné adresy centier podpory ministerstva a množstvá ochranných balistických viest SAT určených na revíziu budú uvedené v Zozname viest a budú tvoriť prílohu č. 3 rámcovej dohody.
	2. Termín vykonania Revízií je do 30.12.2023, pokiaľ v Objednávke nebude uvedené inak.
	3. Prebratie a odovzdanie viest na Revíziu sa uskutoční fyzickým prevzatím a odovzdaním viest, kontrolou viest a podpisom preberacieho a odovzdávacieho protokolu splnomocneným zástupcom Objednávateľa a Zhotoviteľa. V preberacom a odovzdávacom protokole bude uvedené presné množstvo viest, výrobné čísla viest a veľkosti viest. K odovzdávaciemu protokolu bude priložené „Protokoly z revízie“ za každú vestu a „Súhrnný protokol z revízie“ za celú sadu, ktoré vystaví Zhotoviteľ.
	4. Zhotoviteľ sa zaväzuje vykonať Revízie v súlade s touto Dohodou a Objednávkou.

**Čl. VII**

**PLATOBNÉ PODMIENKY A FAKTURÁCIA**

* 1. Objednávateľ sa zaväzuje za vykonané Revízie zaplatiť zhotoviteľovi cenu podľa Objednávky na základe faktúry vystavenej Zhotoviteľom po vykonaní Revízií a podpísaní preberacieho protokolu s vyznačením riadneho vykonania Revízií. Objednávateľ neposkytne Zhotoviteľovi žiaden preddavok.
	2. Každá faktúra vystavená Zhotoviteľom bude obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Neoddeliteľnou súčasťou faktúry bude originál/fotokópia preberacieho protokolu potvrdeného Objednávateľom.
	3. Lehota splatnosti faktúry je (30) kalendárnych dní odo dňa doručenia faktúry Objednávateľovi. Ak predložená faktúra nebude vystavená v súlade s touto Dohodou, Objednávateľ ju bezodkladne vráti Zhotoviteľovi na prepracovanie. Opravená faktúra je splatná do (30) kalendárnych dní odo dňa jej opätovného doručenia Objednávateľovi.
	4. Všetky faktúry budú uhrádzané výhradne bezhotovostne prevodným príkazom. Faktúra sa považuje uhradenú dňom odpísania finančných prostriedkov z účtu Objednávateľa.
	5. Bankové spojenie Zhotoviteľa uvedené na faktúre musí byť zhodné s bankovým spojením dohodnutým v tejto Dohode.

**Čl. VIII**

**SUBDODÁVATELIA**

8.1. Ak má Zhotoviteľ v úmysle zadať plnenie, ktoré je predmetom tejto Dohody subdodávateľom, môže tak urobiť iba s predchádzajúcim písomným súhlasom Objednávateľa, ktorý takýto bez závažného a opodstatneného dôvodu neodoprie. V takomto prípade Zhotoviteľ zodpovedá rovnako, akoby Dohodu plnil sám.

8.2. V Prílohe č. 4 tejto Dohody sú uvedené údaje o všetkých známych subdodávateľoch predávajúceho, ktorí sú známi v čase uzavierania tejto Dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

* 1. Zhotoviteľ je oprávnený zmeniť subdodávateľa iba s predchádzajúcim písomným súhlasom Objednávateľa. Zhotoviteľ je povinný Objednávateľovi oznámiť akúkoľvek zmenu údajov u subdodávateľov, uvedených v Prílohe č. 4 tejto Dohody, a to bezodkladne.
	2. Zhotoviteľ zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
	3. Zhotoviteľ je povinný zabezpečiť, aby mal splnené povinnosti ohľadom zápisu do registra partnerov verejného sektora vo vzťahu k subdodávateľom Zhotoviteľa v zmysle zákona 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov.
	4. V prípade, že zhotoviteľ, jeho subdodávateľ podľa zákona č. 343/2015 Z.z. alebo subdodávateľ podľa zákona č. 315/2016 Z. z., má povinnosť byť zapísaný v registri partnerov verejného sektora podľa zákona č. 315/2016 Z. z., zhotoviteľ vyhlasuje, že jeho konečným užívateľom výhod zapísaným v registri partnerov verejného sektora, rovnako ani konečným užívateľom výhod jeho subdodávateľa podľa zákona č. 343/2015 Z.z. alebo subdodávateľa podľa zákona č. 315/2016 Z. z., nie je:

1. prezident Slovenskej republiky,

2. člen vlády,

3. vedúci ústredného orgánu štátnej správy, ktorý nie je členom vlády,

4. vedúci orgánu štátnej správy s celoslovenskou pôsobnosťou,

5. sudca Ústavného súdu Slovenskej republiky alebo sudca,

6. generálny prokurátor Slovenskej republiky, špeciálny prokurátor alebo prokurátor,

7. verejný ochranca práv,

8. predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky,

9. štátny tajomník,

10. generálny tajomník služobného úradu,

11. prednosta okresného úradu,

12. primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo

 13. predseda vyššieho územného celku.

**Čl. IX**

**ZODPOVEDNOSŤ ZA VADY**

* 1. Zhotoviteľ zodpovedá v súlade s príslušnými ustanoveniami Obchodného zákonníka za vady vykonaných Revízií.
	2. Objednávateľ je povinný písomne oznámiť Zhotoviteľovi vady vo vykonaných Revíziách bez zbytočného odkladu po ich zistení.
	3. Oznámenie vady musí obsahovať:
* číslo Objednávky,
* popis vady zhotovenia Revízií alebo spôsob ako sa vada prejavuje,
* počet vadných kusov vykonaných Revízií.
	1. Zhotoviteľ je povinný sa písomne k oznámeniu vady vyjadriť do (7) dní po jeho doručení. Ak sa Zhotoviteľ v tejto lehote nevyjadrí, má sa za to, že oznámenie vady je oprávnené a Zhotoviteľ súhlasí s oznámenými vadami vykonaných Revízií
	2. Zhotoviteľ sa zaväzuje vyriešiť oprávnenú reklamáciu bezplatne najneskôr do 20 pracovných dní od jej uplatnenia, tzn. od doručenia písomného oznámenia o vade.

**Čl. X**

**ZÁNIK DOHODY**

* 1. Zmluvný vzťah založený touto Dohodou možno skončiť predčasne nasledovne:
		1. písomnou dohodou Zmluvných strán, a to dňom uvedeným v takejto Dohode; v dohode o ukončení Dohody sa súčasne upravia aj nároky Zmluvných strán vzniknuté na základe alebo v súvislosti s Dohodou,
		2. písomným odstúpením od Dohody ktoroukoľvek zo Zmluvných strán,
		3. písomnou výpoveďou Dohody podľa bodu 10.7 tohto článku Dohody.
	2. Objednávateľ je oprávnený odstúpiť od Dohody v prípade, ak:
		1. proti Zhotoviteľovi začalo konkurzné konanie alebo reštrukturalizácia,
		2. Zhotoviteľ vstúpil do likvidácie,
		3. Zhotoviteľ koná v rozpore s touto Dohodou a/alebo Objednávkou a/alebo Všeobecne záväznými právnymi predpismi platnými na území SR a na písomnú výzvu Objednávateľa toto konanie a jeho následky v určenej primeranej lehote neodstráni,
		4. Zhotoviteľ nebude schopný vykonať Revízie v súlade s čl. III bod 3.6 tejto Dohody,
		5. Zhotoviteľ poruší povinnosti podľa čl. VIII bod 8.1., 8.3. a bodu 8.5 tejto Dohody,
		6. ak v čase jej uzavretia existoval dôvod na vylúčenie Zhotoviteľa pre nesplnenie podmienky účasti podľa [§ 32 ods. 1 písm. a)](https://www.slov-lex.sk/pravne-predpisy/SK/ZZ/2015/343/20160418?ucinnost=16.05.2018#paragraf-32.odsek-1.pismeno-a) zákona č. 343/2015 Z. z.,
		7. ak táto nemala byť uzavretá so Zhotoviteľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
		8. ak Zhotoviteľ nebol v čase uzavretia tejto Dohody zapísaný v registri partnerov verejného sektora podľa zákona č.315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov alebo ak bol vymazaný z registra partnerov verejného sektora.
	3. Zhotoviteľ je oprávnený odstúpiť od tejto Dohody v prípade, ak Objednávateľ poruší Dohodu podstatným spôsobom. Za podstatné porušenie povinností vyplývajúcich z tejto Dohody na strane Objednávateľa sa považuje omeškanie Objednávateľa s úhradou faktúry/faktúr viac ako šesťdesiat (60) dní od ich splatnosti.
	4. Odstúpenie od tejto Dohody musí mať písomnú formu, musí sa v ňom uviesť dôvod odstúpenia a je účinné dňom doručenia druhej Zmluvnej strane.
	5. Odstúpením od Dohody nie sú dotknuté ustanovenia týkajúce sa ochrany dôverných informácií, voľby práva a riešenia sporov. Odstúpením od Dohody niektorej zo Zmluvných strán sa Dohoda zrušuje ku dňu doručenia odstúpenia druhej Zmluvnej strane. Pri odstúpení od tejto Dohody si Zmluvné strany ponechajú doterajšie plnenia. Objednávateľ určí spôsob vysporiadania ohľadom plnení, ktoré neboli riadne ukončené ku dňu zániku Dohody.
	6. Zmluvná strana, ktorá odstúpi od tejto Dohody, má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci. Pre účely tejto Dohody sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény, atď.
	7. Túto Dohodu môže Objednávateľ písomne vypovedať bez udania dôvodu s výpovednou lehotou 3 mesiacov. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená druhej zmluvnej strane.

**Čl. XI**

**ZMLUVNÉ POKUTY A ÚROKY Z OMEŠKANIA**

* 1. V prípade, že Zhotoviteľ nevykoná Revízie v súlade s Dohodou a Objednávkou (riadne) a v dohodnutom termíne (včas) má Objednávateľ právo požadovať za každý začatý deň omeškania zmluvnú pokutu vo výške 0,05 % z ceny Revízií, s vykonaním ktorej je Zhotoviteľ v omeškaní.
	2. V prípade omeškania Objednávateľa s úhradou faktúry, má Zhotoviteľ právo za každý začatý deň omeškania požadovať úrok z omeškania v zákonnom stanovenej výške.
	3. V prípade omeškania Zhotoviteľa s odstránením vady Revízií podľa čl. IX bod 9.5. má Objednávateľ právo požadovať za každý začatý deň omeškania zmluvnú pokutu vo výške 0,05 % z ceny Revízií, s ktorou je Zhotoviteľ v omeškaní.
	4. Zaplatením zmluvnej pokuty nie je dotknutý nárok na náhradu škody, a to aj vo výške presahujúcej zmluvnú pokutu.

**Čl. XII**

**NÁHRADA ŠKODY**

12.1. V prípade že Objednávateľovi vznikne škoda spôsobená Zhotoviteľom, Zhotoviteľ sa túto škodu zaväzuje v plnom rozsahu Objednávateľovi nahradiť.

**Čl. XIII**

**ZÁVEREČNÉ USTANOVENIA**

* 1. Akákoľvek písomnosť alebo iné správy, ktoré sa doručujú v súvislosti s Dohodou a Objednávkou (každá z nich ďalej ako „Oznámenie“) musia byť:
		1. v písomnej podobe,
		2. doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom Dohody.
	2. Oznámenie poskytované Objednávateľovi bude zaslané na adresu uvedenú nižšie alebo inej osobe alebo na inú adresu, ktorú Objednávateľ priebežne písomne oznámi Zhotoviteľovi v súlade s týmto článkom tejto Dohody:

Objednávateľ: Ministerstvo vnútra Slovenskej republiky

Pribinova 2, 812 72 Bratislava – Staré Mesto, Slovenská republika

k rukám: Ing. Katarína Kováčová

email: katarina.sikulova@minv.sk

* 1. Oznámenie poskytované Zhotoviteľovi bude zaslané na adresu uvedenú nižšie alebo inej osobe alebo na inú adresu, ktorú Zhotoviteľ priebežne písomne oznámi Objednávateľovi v súlade s týmto článkom Dohody:

Zhotoviteľ: xxxxx

 k rukám: xxxxx

email: xxxxx

* 1. Oznámenie nadobúda účinnosť okamihom jeho prevzatia a má sa za prevzaté:
		1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom;

alebo

* + 1. v čase jeho doručenia, ale najneskôr v piaty (5) kalendárny deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
		2. v čase jeho doručenia, ale najneskôr nasledujúci kalendárny deň po jeho odoslaní, pokiaľ sa doručuje prostredníctvom elektronickej pošty.
	1. Ak je v súvislosti s vymedzením významu nejakého výrazu v ňom použité veľké začiatočné písmeno, je tak len na uľahčenie orientácie v texte a výraz má rovnaký význam aj s malým začiatočným písmenom, ibaže z kontextu vyplýva niečo iné. Ak z kontextu nevyplýva iné, výrazy v jednotnom čísle zahŕňajú aj význam množného čísla a naopak.
	2. Ak ktorékoľvek z ustanovení tejto Dohody bude považované za nezákonné, neplatné alebo nevykonateľné (celkom alebo z časti) podľa akejkoľvek právnej normy, pravidla alebo na inom základe, také ustanovenie (alebo jeho časť) nebude v rozsahu, ktorý je neplatný tvoriť časť tejto Dohody, avšak zákonnosť, platnosť a vykonateľnosť zvyšných ustanovení tejto Dohody zostane nedotknutá.
	3. Táto Dohoda má nasledujúce prílohy, ktoré tvoria jej neoddeliteľnú súčasť:

Príloha č. 1: A - Opis predmetu zákazky, technické požiadavky a B - ponuka Zhotoviteľa (vlastný návrh plnenia predmetu zákazky)

Príloha č. 2: Štruktúrovaný rozpočet ceny

Príloha č. 3: Zoznam viest

Príloha č. 4: Zoznam subdodávateľov

* 1. Zmluvné strany sa dohodli, že pohľadávky vyplývajúce z tejto Dohody a/alebo Objednávky môžu byť postúpené na tretie osoby len s predchádzajúcim písomným súhlasom dlžníka.
	2. Objednávateľ sa zaväzuje poskytnúť Zhotoviteľovi všetku súčinnosť nevyhnutnú na plnenie tejto Dohody a/alebo Objednávky.
	3. Meniť alebo doplňovať text tejto dohody je možné len formou písomných riadne očíslovaných dodatkov, podpísaných oprávnenými zástupcami oboch účastníkov Tejto Dohody, ak nie je v tejto Dohode stanovené inak. Zmluvné strany berú na vedomie znenie § 18 zákona č. 343/2015 Z. z. a zaväzujú sa k vzájomnej informačnej povinnosti pri postupe podľa citovaných ustanovení.
	4. V ostatných právach a povinnostiach touto Dohodou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky.
	5. Obe strany sa dohodli, že prípadné spory vyplývajúce z plnenia tejto Dohody budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
	6. Zmluvné strany vyhlasujú, že vôľa prejavená v tejto Dohode je slobodná, vážna, bez omylu v osobe alebo predmete tejto Dohody a že túto Dohodu neuzavreli ani v tiesni ani za nápadne nevýhodných podmienok, čo potvrdzujú podpisom tejto Dohody.
	7. Táto Dohoda je vyhotovená v piatich rovnopisoch s platnosťou originálu, pričom Zhotoviteľ obdrží dva rovnopisy a Objednávateľ obdrží tri rovnopisy.
	8. Táto Dohoda nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR, a to v zmysle zákona § 47 a zákona č. 40/1964 Zb. Občiansky zákonník v znení neskorších predpisov. Dohodu zverejní kupujúci.

V Bratislave dňa ........................... V ......................... dňa .........................

Za Objednávateľa: Za Zhotoviteľa:

................................................................. .................................................................

xxxxxx xxxxxxxx